b"\n_START_ARTICLE_\nFila II (datter av Selevkos)\n_START_SECTION_\nBakgrunn\n_START_PARAGRAPH_\nI 299 f.Kr. allierte Selevkos seg med sin tidligere fiende Demetrios I Poliorketes, s\xc3\xb8nn av Antigonos I Monofthalmos, og forseglet avtalen med \xc3\xa5 gifte seg med Demetrios' datter Stratonike. Hun var da neppe mer enn 17 \xc3\xa5r gammel mens han var en gammel kriger p\xc3\xa5 n\xc3\xa6rmere 60 \xc3\xa5r. Stratonike var ogs\xc3\xa5 datter av Antipatros' datter Fila. Selevkos fikk en datter med Stratonike som ogs\xc3\xa5 ble kalt for Fila, gitt romertallet II for \xc3\xa5 skille dem ad.\n_START_SECTION_\nGift i Makedonia\n_START_PARAGRAPH_\nI \xc3\xa5r 276 f.Kr. ble Fila giftet bort til Makedonias konge, Antigonos II Gonatas, som da var hennes onkel. Antigonos fikk f\xc3\xb8rst en maktposisjon sent i livet, og hadde ingen s\xc3\xa6rskilt posisjon eller makt f\xc3\xb8r hans far Demetrios I d\xc3\xb8de i 283 f.Kr. Han var da rundt 37 \xc3\xa5r gammel. Han giftet seg sent med sin unge niese Fila, antagelig rundt 18 \xc3\xa5r, som han fikk sitt eneste legitime barn med, Demetrios II Aitolikos, ca 278 f.Kr. Han hadde dog en annen s\xc3\xb8nn med Demo, en athensk het\xc3\xa6re, som het Halkynoeos og som ble f\xc3\xb8dt da Antigonos var i slutten av tyve\xc3\xa5rene. Begge s\xc3\xb8nnene fikk betydelig oppmerksomhet fra sin far. Han legitime s\xc3\xb8nn med Fila ble involvert i monarkiet fra tidlig av, blant annet i navnet ledet en h\xc3\xa6r mot Epirus ca 264 f.Kr. da han var rundt fjorten \xc3\xa5r._NEWLINE_Antigonos levde ogs\xc3\xa5 et langt liv og ble rundt 80 \xc3\xa5r gammel. Det er uklart hvor gammel Fila da hun ikke er omtalt i de antikke kildene utover sitt ekteskap. Siden ingen flere barn nevnes kan det tyde p\xc3\xa5 at hun ikke fikk lang alder, kanskje hun d\xc3\xb8de i barselseng, men det er spekulasjoner."